Inwoners betoog, versper nóg JHB-paaieArgieffoto Inwoners van Orange Farm, suid van Johannesburg, het Woensdag betoog deur klippe en bande wat aan die brand gesteek is op hoofpaaie in die gebied te plaas. “Die is nie veilig om die omgewing te betree nie, veral nie vir motoriste nie, want daar is verskeie versperrings op die paaie,” het hoofsup. Wayne Minnaar, woordvoerder van die Johannesburgse metropolisie, gewaarsku. “Motoriste word aangeraai om van die N1-deurpad gebruik te maak in plaas van die Golden Highway.” Die betogers het ook versperrings tussen Welgevondenweg en die Palm Springs-winkelsentrum geplaas. Volgens Minnaar is dit nie duidelik waaroor die inwoners betoog nie. Lees ook: Betogers gooi klippe na voertuie in Roodepoort